CELEX: 32004D0005(01)
Language: da
Date: 2004-04-22 00:00:00
Title: Den Europæiske Centralbanks afgørelse af 22. april 2004 om de nationale centralbankers fordelingsnøgle for kapitalindskud i Den Europæiske Centralbank (ECB/2004/5)

9.6.2004   
            
            
               DA
            
            
               Den Europæiske Unions Tidende
            
            
               L 205/5
            
         
      DEN EUROPÆISKE CENTRALBANKS AFGØRELSE
   
   af 22. april 2004
   om de nationale centralbankers fordelingsnøgle for kapitalindskud i Den Europæiske Centralbank
   (ECB/2004/5)
   (2004/502/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 29.4 og 49.3,
   under henvisning til Den Europæiske Centralbanks (ECB’s) Generelle Råds medvirken i overensstemmelse med statuttens artikel 47.2, fjerde led, og
   ud fra følgende betragtninger:
   
               (1)
            
            
               Afgørelse ECB/2003/17 af 18. december 2003 om de nationale centralbankers fordelingsnøgle for kapitalindskud i Den Europæiske Centralbank (1), fastlagde de vægte, som tildeles de NCB’er, som indgik i Det Europæiske System af Centralbanker (ESCB) den 1. januar 2004, i fordelingsnøglen for kapitalindskud i ECB (i det følgende benævnt henholdsvis »fordelingsnøglevægtene« og »fordelingsnøglen«), med virkning fra 1. januar 2004.
            
         
               (2)
            
            
               Som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union og det forhold, at deres respektive nationalbanker bliver en del af ESCB den 1. maj 2004, bør ECB’s indskudte kapital automatisk øges i henhold til statuttens artikel 49.3. Øgningen kræver, at fordelingsnøglevægten for hver NCB, som indgår i ESCB den 1. maj 2004, beregnes i analogi med statuttens artikel 29.1 og i overensstemmelse med statuttens artikel 29.2. ECB’s udvidede fordelingsnøgle og hver NCB’s fordelingsnøglevægt får virkning den 1. maj 2004.
            
         
               (3)
            
            
               Europa-Kommissionen har i overensstemmelse med Rådets afgørelse 2003/517/EF af 15. juli 2003 om de statistiske data, der skal benyttes ved justering af fordelingsnøglen for kapitalindskud i Den Europæiske Centralbank (2), forsynet ECB med de statistiske data, der skal benyttes ved fastsættelsen af den udvidede fordelingsnøgle.
            
         
               (4)
            
            
               I henhold til artikel 3.3 i forretningsordenen for Det Generelle Råd for Den Europæiske Centralbank og som følge af Det Generelle Råds bidrag til denne afgørelse, havde cheferne for centralbankerne Česká národní banka, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta' Malta/Central Bank of Malta, Narodowy Bank Polski, Banka Slovenije og Národná banka Slovenska lejlighed til at fremkomme med bemærkninger vedrørende denne afgørelse før dens vedtagelse —
            
         TRUFFET FØLGENDE AFGØRELSE:
   Artikel 1
   Afrunding
   I de tilfælde, hvor Europa-Kommissionen tilvejebringer reviderede statistiske data, som skal benyttes ved udvidelsen af fordelingsnøglen, og tallene ikke sammenlagt udgør 100 pct., udlignes forskellen på følgende måde: i) Hvis det samlede tal er under 100 pct., lægges 0,0001 procentpoint til de(n) mindste andel(e) i stigende orden, indtil præcis 100 pct. er nået; ii) hvis det samlede tal er over 100 pct., trækkes 0,0001 procentpoint fra de(n) største andel(e) i faldende orden, indtil præcis 100 pct.er nået.
   Artikel 2
   Fordelingsnøglevægte
   I det følgende er angivet den i statuttens artikel 29 anførte vægt, som tildeles hver enkelt NCB i fordelingsnøglen, med virkning fra 1. maj 2004:
   
               Nationale Bank van België/Banque Nationale de Belgique
            
            
               2,5502 %
            
         
               Česká národní banka
            
            
               1,4584 %
            
         
               Danmarks Nationalbank
            
            
               1,5663 %
            
         
               Deutsche Bundesbank
            
            
               21,1364 %
            
         
               Eesti Pank
            
            
               0,1784 %
            
         
               Bank of Greece
            
            
               1,8974 %
            
         
               Banco de España
            
            
               7,7758 %
            
         
               Banque de France
            
            
               14,8712 %
            
         
               Central Bank and Financial Services Authority of Ireland
            
            
               0,9219 %
            
         
               Banca d’Italia
            
            
               13,0516 %
            
         
               Central Bank of Cyprus
            
            
               0,1300 %
            
         
               Latvijas Banka
            
            
               0,2978 %
            
         
               Lietuvos bankas
            
            
               0,4425 %
            
         
               Banque centrale du Luxembourg
            
            
               0,1568 %
            
         
               Magyar Nemzeti Bank
            
            
               1,3884 %
            
         
               Bank Ċentrali ta’ Malta/Central Bank of Malta
            
            
               0,0647 %
            
         
               De Nederlandsche Bank
            
            
               3,9955 %
            
         
               Oesterreichische Nationalbank
            
            
               2,0800 %
            
         
               Narodowy Bank Polski
            
            
               5,1380 %
            
         
               Banco de Portugal
            
            
               1,7653 %
            
         
               Banka Slovenije
            
            
               0,3345 %
            
         
               Národná banka Slovenska
            
            
               0,7147 %
            
         
               Suomen Pankki
            
            
               1,2887 %
            
         
               Sveriges Riksbank
            
            
               2,4133 %
            
         
               Bank of England
            
            
               14,3822 %
            
         Artikel 3
   Afsluttende bestemmelser
   1.   Denne afgørelse træder i kraft den 23. april 2004.
   2.   Afgørelse ECB/2003/17 ophæves hermed med virkning fra 1. maj 2004.
   
      Udfærdiget i Frankfurt am Main, den 22. april 2004.
      
         Jean-Claude TRICHET
         
         
            Formand for ECB
         
      
   
   
      (1)  EUT L 9 af 15.1.2004, s. 27.
   
      (2)  EUT L 181 af 19.7.2003, s. 43.